Pécs-Baranyai Kereskedelmi és Iparkamara

Olasz kereskedelmi ügynökök magyar termékeket keresnek - Forum Agenti Milano
2024-11-07 - 2024-11-08 | NH Milano Congress Center Assago, Strada 1, 65, Assago Milano, 20090
Olaszországban a kereskedelmi ügynökhálózat komoly történelmi múltra tekint vissza és jelentős befolyással bír a kereskedelmi döntések meghozatalakor. Számos termékszegmensben kizárólag ügynökökön keresztül lehetséges az olasz piacra történő költséghatékony belépés és az azon történő sikeres jelenlét. Az ügynökök kiváló kapcsolatrendszerükön keresztül hatékonyan tudják becsatornázni és meggyőzni az egyes termékek és szolgáltatások értékesítéséről a disztribútorokat, kereskedelmi egységeket, avagy kereskedelmi láncokat. A Forum Agenti az egyetlen olyan kiállítás és szakmai fórum Olaszországban, amely lehetőséget ad arra, hogy a vállalatok kiválaszthassák a számukra legmegfelelőbb kereskedelmi ügynököt, vagy ügynököket.
A találkozó alatt a kiállító cégek mini standot kapnak (tárgyalóasztal, székek), ahol fogadják az ügynököket. A regisztrációt követően mindenféleképpen javasoljuk az ügynökkel történő előzetes kapcsolatfelvételt és időpont-egyeztetést, valamint a rendezvény alatt tájékoztató anyagok, roll-up, termékminták megjelenítését.
A Forum Agenti rendezvény súlyát jelzi, hogy a 2023. évi eseményre több mint ezer kereskedelmi ügynök és 120 cég regisztrált.
Főkonzulátusunk hosszú évek óta jó kapcsolatot ápol a szervezőkkel, ennek köszönhetően az eredeti 2.500 eurós ár helyett a magyar cégek számára a részvételi díj mindössze 1.250 euró.
További részletek és jelentkezés az alábbi linken: forumagenti.it/en/Forum-Agenti-Milano/682/consolato-di-ungheria
További kérdés vagy kérés esetén forduljanak bizalommal Magyarország Milánói Főkonzulátusának kereskedelmi irodájához: trade.mil@mfa.gov.hu

Embargó vagy szankció? Válaszok az EU és az USA szabályai alapján
2023-09-21 10:00 - 13:00 (Europe/Budapest) | Gazdaság Háza, Hosszúsétatér 4-6., Székesfehérvár, 8000
A Fejér Vármegyei Kereskedelmi és Iparkamara (FMKIK) szervezésében külkereskedelemi és váminformációs nap kerül megrendezésre, ahol a nemzetközi kereskedelemhez kapcsolódó több témakör áll a középpontban.

Egyrészről vámügyi szempontból: tiltó-korlátozó intézkedések, embargó a külkereskedelemben. Másrészt üzleti oldalról: orosz-ukrán-belarusz térség helyzete: üzleti-gazdasági kérdések tekintetében. Az előadók a tájékoztatáson túl felhívják a figyelmet az újdonságokra, buktatókra, nehézségekre és ezek lehetséges megoldásaira – tapasztalatok, esettanulmányok.
REGISZTRÁCIÓ
A programot személyes részvétellel szervezik.
Amiről szó lesz:
Nemzetközi kereskedelem-vám szempontból:

Mit jelent az embargó és mit a szankció?
Mi közünk az USA szabályaihoz?
Hogyan kezeljük a 293 oldalas EU rendeletet az ukrajnai helyzet miatti korlátozásokról, illetve tilalmakról?
Mely országokkal szemben kell szankciókra (vagy embargóra) gondolnunk?
Ukrán-orosz háború: tiltó-korlátozó intézkedések.

Orosz-ukrán-belarusz térség üzleti szempontból

Magyar cégek oroszországi és térségbeli helyzete
Milyen nehézségekkel küzdenek a térségbe exportáló cégek?
Ezen kihívásokra milyen megoldásokat találnak a cégek?
Milyen lehetőségek rejlenek az orosz és térségbeli piacokon?
Miként tudja támogatni a Magyar-Orosz Tagozat a tagvállalatokat?

Előadók: Nietsch Tamás alelnök, Magyar Vámügyi Szövetség és Szemák Zsolt, MKIK Magyar-Orosz Tagozat elnökségi tag
Részvételi feltétel: előzetes online jelentkezés rendezett önkéntes kamarai tagság, valamint FMKIK-nál regisztrált vállalkozások számára a kamarai hozzájárulás rendezettsége.
REGISZTRÁCIÓ
További információ: Buda Csilla csilla.buda@fmkik.hu
